Litteraturhus Lillehammer

Litteraturhus Lillehammer er et samarbeid mellom Lillehammer bibliotek, Nansenskolen, Høgskolen i Innlandet, Norsk litteraturfestival – Sigrid Undsetdagene, og fra og med 1. januar 2019, også Stiftelsen Lillehammer Museum. Arrangementene startet høsten 2012. Våren 2014 bevilget Lillehammer kommune midler til en 50 prosent stilling som sikret den videre drift.

Programkoordinator fra og med januar 2018 er Cathrine Strøm.

Litteraturhus Lillehammer skal være en arena for litteraturopplevelser og aktuell debatt. Programmet består blant annet av aktuell samfunnsdebatt, panelsamtaler, bokbad, dybdeintervjuer og gratis barnearrangement.

Selve arrangementsarenaen ligger på «Torget», midt i biblioteket, med sceneløsning, lyd og lys, og en publikumskapasitet på opptil 250.

Lillehammer ble høsten 2017 tildelt status som UNESCO Creative City of Literature, og Litteraturhus Lillehammer er en av de sentrale arenaene i Litteraturbyen Lillehammer.

 Referanser 

 Eksterne lenker 
 Hjemmeside

Kategori:Litteraturhus
Kategori:Kultur i Lillehammer
Kategori:Norsk litteratur